એક સવાલના જવાબમાં તેમણે જણાવ્યું કે એ સાચુ છે કે જે પ્રકારે અત્યાર સુધી પ્રાથમિક અને માધ્યમિક શિક્ષણ સંસ્થાઓમાં બોગસ શિક્ષકોની ભરતીની ફરિયાદો મળતી રહી છે તે જ પ્રકારને ઉચ્ચ શિક્ષણમાં પણ અખિલ ભારતીય ઉચ્ચતર શિક્ષણ સર્વેક્ષણ ૨૦૧૬-૧૭માં ૮૦ હજાર કરતાં વધારે પ્રોક્સી ટીચર્સની માહિતી સામે આવી છે. તેમણે જણાવ્યું કે તેનાથી મુક્તિ માટે રાજ્યોને એક વિશેષ નિર્દેશ જારી કરી તેમના આધાર કાર્ડ વગેરે નક્કર ઓળખ પત્રોના આધારે તેમની ઓળખ કરી સિસ્ટમમાંથી બહાર કરવા કહેવામાં આવ્યું છે. તેમના આ જવાબની પુષ્ટિ રાજ્યપાલ રામ નાઇકે પણ મીડિયા સાથેની વાતચીતમાં કરી હતી. તેમણે માન્યું કે એવું જોવા મળ્યું છે કે નીચલી કક્ષાઓની જેમ જ હવે ઉચ્ચ શૈક્ષણિક સંસ્થાઓમાં પણ મોટી સંખ્યામાં શિક્ષકો ખોટી પદ્ઘતિ અપનાવી નોકરી પ્રાપ્ત કરી રહ્યાં છે. પરંતુ હવે સરકાર તે તમામ લોકો વિરૂદ્ઘ કડક પગલા ભરવા જઇ રહી છે.